Kosa (glava)
Kosa (lat. capilli) je kožna diferencijacija na vlasištu. Koža čovjeka je gotovo posvuda pokrivena dlakom, čija dugovječnost na glavi varira od 2 do 4 godine, tako da se sva obnovi za oko 6 godina. Postoje podaci prema kojima se svakih 15 minuta čovjek u kosi izgubi jednu dlaku. To iznosi oko 30 do 100 vlasi dnevno, zavisno od broja i boje dlaka. Čovjek u vlasištu ima oko 100.000 dlaka, koje štiti glavu, a time i mozak od negativnih spoljnih uticaja kao što su sunčevo zračenje, vjetar, padavine i sl. Boja kose varira zbog odnosa pigmenata i kiseonika, zbog čega se ne mogu odrediti sve boje i njihove nijanse. Unatoč tome, postoji tradicijska kategorizacija na plavu, crnu, smeđu i riđu. Svaka boja i forma kose izražavaju karakteristike genetičke strukture određenih populacija, "rasa" i autohtonog stanovništva pojedinih kontinenata. Tako je, na primer, za afrički kontinent karakterisična gusto loknasta crna kosa, za Evropu smeđa, blago zatalasana kosa. Vlasi svih boja kose nisu jednake debljine, kao ni njihov broj.